CELEX: 32011R1084
Language: sl
Date: 2011-10-27 00:00:00
Title: Izvedbena uredba Komisije (EU) št. 1084/2011 z dne 27. oktobra 2011 o spremembi in popravku Uredbe (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav

28.10.2011   
            
            
               SL
            
            
               Uradni list Evropske unije
            
            
               L 281/3
            
         IZVEDBENA UREDBA KOMISIJE (EU) št. 1084/2011
   z dne 27. oktobra 2011
   o spremembi in popravku Uredbe (ES) št. 1235/2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 33(2) in člena 38(d) Uredbe,
   ob upoštevanju naslednjega:
   
               (1)
            
            
               Člen 7(2) Uredbe Komisije (ES) št. 1235/2008 (2) določa, da seznam priznanih tretjih držav vsebuje vse informacije, ki so potrebne v zvezi z vsako tretjo državo, da se omogoči preverjanje, ali so proizvodi, ki so dani v promet na trg Unije, pregledani z nadzornim sistemom tretje države, priznanim v skladu s členom 33(2) Uredbe (ES) št. 834/2007. Tunizija je zaradi ustanovitve novega generalnega direktorata za ekološko kmetijstvo na oddelku za kmetijstvo, ki je postal nov pristojni organ za nadzorni sistem v Tuniziji, predložila spremembo zadevnih specifikacij iz Priloge III k Uredbi (ES) št. 1235/2008.
            
         
               (2)
            
            
               Z Izvedbeno uredbo Komisije (EU) št. 590/2011 (3) je bilo v Prilogo III k Uredbi (ES) št. 1235/2008 vstavljeno novo besedilo, ki se nanaša na Kanado. Točka „1. Kategorije proizvodov“ vsebuje napako, saj uvaja ločeno točko (c) „krma“ kot eno od navedenih kategorij, čeprav gre dejansko za eno izmed možnih uporab iz točke 1(b) „predelani kmetijski proizvodi“ navedenega besedila.
            
         
               (3)
            
            
               Kanada je Komisijo obvestila, da je na seznamu nadzornih organov v Prilogi III k Uredbi (ES) št. 1235/2008 še ena napaka, saj nadzorni organ „Control Union Certifications“ nima pooblastila Kanadske agencije za nadzor hrane (Canadian Food Inspection Agency) za zagotavljanje storitev overjanja v Kanadi.
            
         
               (4)
            
            
               Uredbo (ES) št. 1235/2008 je zato treba ustrezno spremeniti in popraviti.
            
         
               (5)
            
            
               Zaradi pravne varnosti je treba določbo o popravku iz te uredbe uporabljati od datuma začetka veljavnosti Uredbe (EU) št. 590/2011.
            
         
               (6)
            
            
               Ukrepi, predvideni s to uredbo, so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   Določbe o spremembah
   V besedilu v zvezi s Tunizijo iz Priloge III k Uredbi (ES) št. 1235/2008 se točka 4 nadomesti z naslednjim:
   
      „4.   Pristojni organ: Direction générale de l’Agriculture Biologique (Ministère de l’Agriculture et de l’Environnement); www.agriportail.tn.“
   
   Člen 2
   Določbe o popravku
   Besedilo v zvezi s Kanado iz Priloge III k Uredbi (ES) št. 1235/2008 se spremeni:
   
               1.
            
            
               V točki 1 se točki (b) in (c) nadomestita z naslednjim:
               
                           „(b)
                        
                        
                           predelani kmetijski proizvodi, ki se bodo uporabili kot živilo in krma;“.
                        
                     
         
               2.
            
            
               V točki 5 se šesta alinea „Control Union Certifications (CUC), www.controlunion.com“ izbriše.
            
         Člen 3
   Ta uredba začne veljati na dan objave v Uradnem listu Evropske unije.
   Vendar se člen 2 uporablja od 28. junija 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  UL L 334, 12.12.2008, str. 25.
   
      (3)  UL L 161, 21.6.2011, str. 9.